JayJayThrowThrow/commonwealth-wiki-mix huggingface dataset:
सामना (वृत्तपत्र)

सामना हे शिवसेना या राजकीय पक्षाचे मुखपत्र असून ते मुंबई शहरातून प्रसिद्ध होते. या वृत्तपत्राची सुरुवात दिवंगत शिवसेनाप्रमुख बाळासाहेब ठाकरे यांनी केली होती. सुरुवातीच्या काळात सामना मधून बाळासाहेबांची फक्त व्यंगचित्रे प्रकाशित होत असत. पण शिवसेनेची स्थापना झाल्यानंतर हे शिवसेनेचे मुखपत्र बनले.

२३ जानेवारी, १९८९ रोजी मध्यरात्री शिवसेनेचे मुखपत्र ‘सामना’ सुरू झाले. दादर येथील स्वातंत्र्यवीर सावरकर स्मारकात, शिवसेनाप्रमुख श्री. बाळासाहेब ठाकरे यांच्या शुभहस्ते ‘सामना’चे प्रकाशन करण्यात आले. प्रकाशन प्रसंगी बोलताना बाळासाहेब ठाकरे म्हणाले, “हिंदुत्वाचा प्रभावीपणे प्रचार करण्यासाठी आणि दररोज होणाऱ्या आरोपांना उत्तर देण्यासाठी, सामना हे नवे शस्त्र असेल आणि उद्या पाळी आली तर, आम्हाला खऱ्या शस्त्रालाही हात घालावा लागेल.” सर्वांना प्रवेश नसल्याने अनेक जण बाहेर उभे राहून भाषण ऐकत होते. ‘सामना’चे प्रकाशन होताच, फटाक्यांची आतषबाजी करण्यात आली. या समारंभात महापौर छगन भुजबळ, शिवसेना नेते सर्वश्री मनोहर जोशी, दत्ताजी साळवी, प्रमोद नवलकर यांचीही भाषणे झाली. ‘सामना’चे कार्यकारी संपादक श्री. अशोक पडबिद्री यांनी प्रास्ताविक केले तर, श्री. सुभाष देसाई यांनी सूत्रसंचालन केले.

‘सामना’चा पहिला अग्रलेख होता, ‘या असे सामन्याला.’ या अग्रलेखात सामना सुरू करण्यामागची भूमिका स्पष्ट करण्यात आली होती.

प्रकाशन प्रसंगी ‘सामना’चे संपादक बाळासाहेब ठाकरे म्हणाले, “सामना हा राज्यकर्त्यांना दाखवलेला आरसा आहे. त्यात आपली प्रतिमा पाहून त्यांनी स्वतःची प्रतिमा सुधारावी, हा आरसा फोडण्याचा प्रयत्न त्यांनी करू नये. कारण तो फुटला तर, त्याचे तुकडे पडतील आणि प्रत्येक तुकड्यात त्यांची प्रतिमा अधिकच विद्रूप दिसेल."

सामना सहा महिन्यांचा झाला तेव्हा बाळासाहेबांचा अग्रलेख त्यांच्या सहीनिशी प्रसिद्ध झाला. अग्रलेखाचे शीर्षक होते “तुमचा ‘सामना’ सहा महिन्यांचा झाला!”

आज शिवसेना पक्षप्रमुख आणि ‘सामना’चे संपादक अशी दुहेरी जबाबदारी माजी मुख्यमंत्री उद्धव ठाकरे सांभाळीत आहेत, तर संजय राऊत हे कार्यकारी संपादक म्हणून ‘सामना’ची संपादकीय जबाबदारी पार पाडीत आहेत. संजय राऊत हे शिवसेनेचे राज्यसभेचे खासदार आणि प्रवक्ते आहेत.
संदर्भ

वर्ग:मुंबईतील वृत्तपत्रे
वर्ग:मराठी भाषेमधील वृत्तपत्रे
वर्ग:बाळ ठाकरे
वर्ग:शिवसेना
नेपाळी भाषा

नेपाळी भाषा (नेपाळी: नेपाली भाषा; अन्य नावे: खस कुरा, गोरखाली भाषा वा पर्वतिया भाषा) ही इंडो-युरोपीय भाषाकुळातील इंडो-आर्य शाखेतील भाषा आहे. ती नेपाळाची अधिकृत भाषा असून, तेथे बोलल्या जाणाऱ्या प्रमुख भाषांपैकी एक आहे. नेपाळाबाहेर ती भूतान, भारत व म्यानमार या जवळच्या देशांमध्येही काही प्रमाणात वापरली जाते. भारतातदेखील तिला अधिकृत भाषेचा घटनात्मक दर्जा आहे. पूर्वी सार्वभौम राष्ट्र असलेल्या व वर्तमानात भारतीय प्रजासत्ताकातील घटक राज्य असलेल्या सिक्किमात नेपाळीला अधिकृत भाषेचे स्थान आहे. नेपाली भाषा खस जातिच भाषा आहेत ।
लिपी

सध्या नेपाळी भाषा देवनागरी लिपीत लिहिली जाते. ऐतिहासिक काळातील जुन्या नेपाळी दस्तऐवजांमध्ये ताकरी, भुजिमोल, रंजना या लिप्यादेखील वापरल्याचे आढळते.


वर्ग:इंडो-युरोपीय भाषा
वर्ग:नेपाळमधील भाषा
वर्ग:भारतामधील भाषा
वर्ग:भाषा
उल्हास नदी

महाराष्ट्रातील एक नदी आहे. लोणावळ्याजवळ राजमाची परिसरात तिचा उगम होतो आणि पुणे, रायगड आणि ठाणे जिल्ह्यातून ती १२२ किलोमीटरचे अंतर पार करून कल्याणजवळ खाडीतून पुढे वसईच्या खाडीला मिळते. खोपोली, उल्हासनगर, ठाणे अशा महानगरांतून प्रदूषित होत पुढे अरबी समुद्राला मिळणाऱ्या या नदीच्या मुखात साल्सेट बेटावर मुंबई हे महाराष्ट्राच्या राजधानीचे व भारताच्या आर्थिक राजधानीचे शहर वसलेले आहे.

उल्हास नदीचा उगम लोणावळा येथील राजमाची परिसरातील तुंगार्ली धरणात होतो. धरणापासून ३ कि.मी. अंतरावर नदीवर खंडाळा येथे भारतातील १४व्या क्रमांकाचा प्रसिद्ध कुणे धबधबा आहे. पुढे ही नदी रायगड जिल्ह्यात कोंडिवडे, खांडपे, कर्जत, नेरळ,कोदिवले, दहीवली,बिरदोले,शेळु ही प्रमुख गावे व शहरांतून वहात जाऊन ठाणे जिल्ह्यात प्रवेश करते. ठाणे जिल्हयात वांगणी, बदलापूर, वसत, शहाड, मोहोने, कल्याण ही प्रमुख शहरे व गावे घेत पुढे शहाड येथे वालधुनी नदीला घेऊन दोन तीन किलोमीटर अंतरावर अटाळी येथे काळू नदीला मिळते व पुढे अरबी समुद्रास मिळते. उल्हास नदीला दिवा गावापासून पुढे वसईची खाडी असे म्हणतात.

कोकणातल्या अन्य नद्यांप्रमाणेच उल्हास नदी पावसाळ्यात अनेकदा दुथडी भरून वाहते. पेज, चिल्हार, पोशीर अशा नद्या उल्हास नदीस येऊन मिळतात. बोरघाट, भीमाशंकर तसेच माथेरानचा डोंगर या परिसरांत पडणारे पावसाचे पाणी अरबी समुद्रात वाहून नेणारी ही मुख्य Drainage System आहे.
पूर

२६ जुलै २००५ च्या ज्या दिवशी मुंबईत मिठी नदीच्या प्रलयात विद्ध्वंस झाला होता, त्याच दिवशी उल्हास नदीलाही पूर आला होता. त्यावेळी बदलापूरजवळ ब्रिटिशकालीन बॅरेजचे (छोट्या धरणाचे) लोखंडी दरवाजेही वाहून गेले होते. बदलापूर ते कल्याण परिसरात त्यावेळी प्रचंड नुकसान झाले होते.

वांगणी-बदलापूर दरम्यान मध्य रेल्वेचा लोहमार्ग उल्हास नदीच्या अगदी जवळून म्हणजे काही फुटांवरून जातो. २६/७/२००५ च्या पुरादरम्यानही या ट्रॅकवर पाणी आले होते आणि त्यामुळं ट्रेन वाहतूक जवळपास आठवडाभर बंद होती.

त्याआधी १९८९ साली उल्हास नदीला महापूर आला होता आणि कर्जतमध्येही मोठे नुकसान झाले होते. त्यानंतर नदीकाठी संरक्षक भिंत उभारण्यात आली. घरे उंचावर बांधण्यात आल्याने त्यामणतर तिथे मोठे नुकसान झाले नाही.

कल्याण-भिवंडी परिसरात मात्र वाढते शहराचे विस्तार व पूररेषेच्या आतच असलेली बांधकामे यामुळे तेथे उल्हास नदीच्या पुराचा धोका वाढलेला आहे.
उल्हास नदीच्या उपनद्या

१) साल्पे नदी (खांडपे येथे संगम)

२) पायारमल नदी (नेरळ येथे संगम)

३) पोशीर नदी (वांगणी, डोने येथे संगम)

४) तीन ओढे (देवलोली येथे संगम)

५) बारवी- मुरबाडी नदी (वसत येथे संगम)

६) काळू- भातसा नदी (आंबिवली येथे संगम)

७) वालधुनी नदी (शहाड येथे संगम)

८) पेज नदी

९) चिल्हार नदी

या नदीकिनाऱ्यावर शहाड येथे पाचवामैल आणि वसत येथे खूप सुंदर शिव मंदिरे आहेत. शहाडचे मंदिर अतिशय प्रसिद्ध आहे.


वर्ग:महाराष्ट्रातील नद्या
मधुरा वेलणकर

मधुरा वेलणकर ही मराठी चित्रपटसृष्टीतील आघाडीची अभिनेत्री आहे. प्रदीप वेलणकर यांची ती कन्या आहे. ती अभिजीत साटम याची पत्नी व शिवाजी साटम याची सून आहे.

या मधुराने 'मधुरंग' नावाचे एक पुस्तक लिहिले आहे. मधू कांबीकर यांच्या आत्मचरित्राचे नावही 'मधुरंग' आहे.
मधुरा वेलणकर हिची भूमिका असलेले प्रमुख चित्रपट

* अखंड सौभ्याग्यवती
* अधांतरी
* अशाच एका बेटावर
* उलाढाल
* एक डाव धोबी पछाड
* कॅनवास
* खबरदार
* गिलटी
* गुमनाम है कोई (नाटक)
* गोजिरी
* जन गण मन
* नॉट ओन्ली मिसेस राऊत
* पाऊलवाट
* मातीच्या चुली
* मी अमृता बोलतेय
* मेड इन चीन
* रंगीबेरंगी
* सरीवर सरी
* हापूस
* क्षणो क्षणी


वर्ग:मराठी चित्रपट अभिनेत्री
वर्ग:इ.स. १९८१ मधील जन्म
महाराष्ट्र एकीकरण समिती

महाराष्ट्र एकीकरण समिती हा पक्ष बेळगांव मध्ये कार्यरत असून बेळगाव, संकेश्रवर, निपाणी, बिदर, भालकीसह संयुक्त महाराष्ट्र झालाच पाहिजे ही या पक्षाची प्रमुख मागणी आहे. यासाठी हा पक्ष प्रयत्न करतो.


कर्नाटकात डांबण्यात आले .त्याविरोधात महाराष्ट्र एकीकरण समितीच्या माध्यमातून महाराष्ट्रात पुन्हा सामील होण्यासाठी अनेक हुतात्मे, बलिदाने, आंदोलने,लाठ्याकाठ्यांचा मार सोसणे, तुरुंगवास असे अनेक लोकशाही मार्ग अंगीकारत, आम्ही आमची सत्ता अबाधित ठेवली आहे, हे कोणीही नाकारू शकत नाही. हवे तर प्रत्यक्ष पहावे. केंद्र व कर्नाटक शासन सीमाप्रश्नी जाणीवपूर्वक दुर्लक्षच करते आहे, म्हणून महाराष्ट्र शासनाने मुख्यमंत्री विलासराव देशमुख यांच्या कालात २९ मार्च २००४ रोजी केंद्र व कर्नाटक शासनावर सर्वोच्च न्यायालयात दावा दाखल केला आणि त्याची रीतसर सुनावणी चालू आहे. सर्वोच्च न्यायालयाचे मागील सरन्यायाधीश (निवृत्त लोढा साहेब) यांनी सीमाप्रश्नी गांभीर्याने विचार करून पुन्हा एकदा निवृत्त न्यायाधीश .मनमोहन सरीन यांच्या अधिपत्याखाली एका लवादाची नेमणूक केली आहे.आता पुढील कामकाज चालू आहे .

समिती स्थानिक राजकारणात सक्रीय आहे. १९५७ साली म्हैसूर राज्याच्या निवडणूकीत समितीचे २ सदस्य (बाळकृष्ण सुंठणकर आणि लक्ष्मण बिरजे) निवडून आले होते. १९६२ साली ५, तर १९७८ मध्ये समितीचे ६ आमदार होते. अधिक माहितीसाठी खालचा एक दुवा पहावा. २०१३ सालच्या विधानसभा निवडणुकीत बेळगाव-दक्षिण विभागातून समितीचे संभाजी पाटील आमदार होते.
बाह्यदुवा

वर्ग:बेळगांव जिल्हा
शालिनी पाटील

डॉ. शालिनी वसंतदादा पाटील (१९३१ - २० डिसेंबर, २०२५) ह्या एक भारतीय राजकारणी व महाराष्ट्राच्या माजी महसूल मंत्री होत्या. त्या वसंतदादा पाटील यांच्या पत्नी होत्या. मराठा समाजाला आरक्षण मिळावे यासाठी पहिल्यांदा त्यांनी प्रयत्न केलेल्या मानते जाते. जिजाबाई भोसले यांच्यावर सर्वप्रथम पहिला चरित्र ग्रंथ लिहणाऱ्या लेखिका शालिनीताई पाटील आहेत.

त्या वसंतदादाच्या दुसऱ्या पत्नी होत्या, त्यांचा प्रथम विवाह एक न्यायाधीशासोबत झाला होता मात्र ते लग्नानंतर काही दिवसात नवऱ्याचे निधन झाले. पाटील ह्या बॅरिस्टर व कायदा निष्णात होत्या. पुढे त्यांना मुंबई मंत्रालयात नोकरी लागली, पुढे त्या मुख्यमंञी वसंतदादांच्या त्या पीए झाल्या. वसंतदादा व शालिनी यांनी विधवा पुर्नविवाह मोहिम त्या काळात राबवत त्यांनी कायद्याने विवाह केला. पाटील पुढे मुख्यमंञी ए.आर. अंतुलेंच्या मंत्रीमंडळात महाराष्ट्राच्या महसूलमंत्री होत्या. त्यांनी क्रांतीसेना पक्ष काढला होता.
संदर्भ

वर्ग:महाराष्ट्रामधील राजकारणी
वर्ग:स्त्री चरित्रलेख
वर्ग:इ.स. १९३१ मधील जन्म
वर्ग:इ.स. २०२५ मधील मृत्यू
कॅलिफोर्निया

कॅलिफोर्निया () हे अमेरिकेच्या पश्चिमेकडील प्रशांत महासागराच्या किनाऱ्यावरील एक राज्य आहे. अमेरिकेत सर्वाधिक लोकसंख्या असणारे हे राज्य आकाराने देशातील तिसऱ्या क्रमांकाचे आहे (अलास्का व टेक्सास खालोखाल). अमेरिकेच्या ५० सर्वाधिक लोकसंख्या असलेल्या शहरांपैकी ८ शहरे कॅलिफोर्निया राज्यात स्थित आहेत.

कॅलिफोर्नियाच्या पश्चिमेला प्रशांत महासागर, दक्षिणेला मेक्सिकोचे बाहा कॅलिफोर्निया हे राज्य, उत्तरेला ओरेगॉन तर पूर्वेला नेव्हाडा व ऍरिझोना ही राज्ये आहेत. सॅक्रामेंटो ही कॅलिफोर्नियाची राजधानी असून लॉस ऍन्जलीस हे सर्वात मोठे शहर व महानगर आहे.

१९व्या शतकाच्या मध्यापर्यंत कॅलिफोर्निया हा मेक्सिकोचा भाग होता. १८४६-१८४८ दरम्यान झालेल्या मेक्सिकन-अमेरिकन युद्धानंतर हे राज्य अमेरिकेकडे सुपूर्त करण्यात आले व ९ सप्टेंबर १८५० रोजी अमेरिकन संघात विलिन करून घेण्यात आले. ह्याच काळात कॅलिफोर्नियामध्ये मोठ्या प्रमाणावर सोन्याच्या खाणींचा शोध लागला व अमेरिकेच्या इतर भागातून व सर्व जगभरातून स्थलांतर करणाऱ्या लोकांचे लोंढे येथे येऊ लागले. लॉस ऍन्जलीस येथील हॉलिवूड ह्या सिनेउद्योगामुळे, येथील नैसर्गिक सौंदर्यासाठी मोठ्या संख्येने बेट देणाऱ्या पर्यटकांमुळे व सिलिकॉन व्हॅलीमधील अतिविकसित तंत्रज्ञान उद्योगांमुळे कॅलिफोर्नियाची भरभराट झाली आहे. सध्या अमेरिकेच्या अर्थव्यवस्थेतील १३ टक्के वाटा उचलणाऱ्या कॅलिफोर्नियाचा जीडीपी $१.८१२ सहस्रअब्ज इतका आहे.
मोठी शहरे

खालील १० शहरे कॅलिफोर्नियामधील सर्वात मोठी शहरे आहेत.
गॅलरी


चित्र:Emerald Bay.jpg|नेव्हाडाच्या सीमेवर स्थित टाहो सरोवर.
चित्र:GoldenGateBridge.jpg|सॅन फ्रान्सिस्कोमधील जगप्रसिद्ध गोल्डन गेट ब्रिज.
चित्र:California Map.PNG|कॅलिफोर्नियामधील प्रमुख रस्ते व महामार्ग
चित्र:Sacramento Capitol.jpg|कॅलिफोर्निया राज्य संसद भवन

बाह्य दुवे

*अधिकृत सरकारी संकेतस्थळ


वर्ग:अमेरिकेची राज्ये
ऑक्टोबर १६

ठळक घटना आणि घडामोडी

अठरावे शतक

* १७७५ - ब्रिटिश सैन्याने अमेरिकेच्या मेन राज्यातील पोर्टलंड शहर जाळले.
* १७९३ - मेरी आंत्वानेतला गिलोटिनखाली मृत्युदंड.
एकोणिसावे शतक

* १८६९ - कार्डिफ जायंटचा शोध.
विसावे शतक

* १९०५ - लॉर्ड कर्झनने बंगालची फाळणी करण्याचा हुकुम सोडला.
* १९१६ - मार्गारेट सॅंगरने प्लॅन्ड पेरंटहूड या संस्थेची स्थापना केली.
* १९२३ - वॉल्ट डिझ्नीने आपला भाऊ रॉय डिझ्नी बरोबर द वॉल्ट डिझ्नी कंपनीची स्थापना केली.
* १९५१ - पाकिस्तानच्या पहिल्या पंतप्रधान लियाकत अली खानची रावळपिंडीमध्ये हत्या.
* १९५६ - डॉ. बाबासाहेब आंबेडकरांचा चंद्रपूर येथे आपल्या सुमारे ३ लक्ष अनुयायांसोबत तिसऱ्यांदा नवयान बौद्ध धम्मात प्रवेश.
* १९७८ - जॉन पॉल दुसरा पोपपदी.
* १९९१ - कायलीन, टेक्सास येथे जॉर्ज हेनार्डने एका हॉटेलात अंदाधुंद गोळ्या चालवून २३ लोकांना ठार मारले व २० जखमी केले.
* १९९६ - ग्वाटेमाला सिटीतील एस्तादियो मातियो फ्लोरेस या ३६,००० लोकांच्या क्षमतेच्या स्टेडियममध्ये ४७,००० लोकांनी घुसण्याचा प्रयत्न केला. चेंगराचेंगरीत ८४ ठार, १८० जखमी.
* १९९८ - चिलीच्या भूतपूर्व हुकुमशहा जनरल ऑगुस्तो पिनोशेला खुनाच्या आरोपाखाली लंडनमध्ये अटक.
एकविसावे शतक

जन्म

* १४३० - जेम्स दुसरा, स्कॉटलंडचा राजा.
* १८४० - कुरोदा कियोताका, जपानी पंतप्रधान.
* १८५४ - ऑस्कर वाइल्ड, आयरिश लेखक.
* १८७६ - जिमी सिंकलेर, दक्षिण आफ्रिकेचा क्रिकेट खेळाडू.
* १८८६ - डेव्हिड बेन-गुरियन, इस्रायेलचा पहिला पंतप्रधान.
* १८९० - अनंत हरी गद्रे, मराठी समाजसुधारक.
* १९१४ - झहीर शाह, अफगाणिस्तानचा राजा.
* १९४० - दिलीप देविदास भवाळकर, पद्मश्री पुरस्कार विजेते मराठी भौतिकशास्त्रज्ञ
* १९४४ - बॉब कॉटॅम, इंग्लिश क्रिकेट खेळाडू.
* १९४८ - हेमा मालिनी, हिंदी चित्रपट अभिनेत्री.
* १९५८ - टिम रॉबिन्स, अमेरिकन अभिनेता.
* १९५९ - अजय सरपोतदार, मराठी चित्रपटनिर्माते, दिग्दर्शक.
* १९७१ - डेव्हिड जॉन्सन, भारतीय क्रिकेट खेळाडू.
* १९७५ - जॉक कॅलिस, दक्षिण आफ्रिकेचा क्रिकेट खेळाडू.
* १९७५ - सदागोपान रमेश, भारतीय क्रिकेट खेळाडू.
मृत्यू

* १३५५ - लुई, सिसिलीचा राजा.
* १५९१ - पोप ग्रेगरी चौदावा.
* १७९६ - व्हिक्टर आमाद्युस, सव्हॉयचा राजा.
* १८९३ - पॅत्रिस मॅकमहोन, फ्रांसचा राष्ट्राध्यक्ष.
* १९५० - वि. ग. केतकर,पुणे अनाथ विद्यार्थी गृहाचे एक संस्थापक.
* १९५९ - जॉर्ज सी. मार्शल, अमेरिकेचे परराष्ट्रमंत्री, मार्शल प्लॅनचे उद्गाता.
* १९९९ - मोशे दायान, इस्रायेली सेनापती.
* १९९७ - जेम्स मिशनर, अमेरिकन लेखक.
प्रतिवार्षिक पालन

* जागतिक अन्न दिन.
* जागतिक बधिरीकरण दिन.
बाह्य दुवे

----

ऑक्टोबर १४ - ऑक्टोबर १५ - ऑक्टोबर १६ - ऑक्टोबर १७ - ऑक्टोबर १८ - ऑक्टोबर महिना
----
उबुंटू

उबुंटू अथवा उबुंटू लिनक्स ही एक लोकप्रिय लिनक्स प्रणाली आहे. उबुंटूचे वैशिष्ट्य म्हणजे ही संगणकप्रणाली सर्वांसाठी विनामूल्य उपलब्ध आहे. याचे मुख्य कार्यालय आयले ऑफ़ मॅन येथे आहे. दक्षिण आफ्रिकेमधील प्रसिद्ध अब्जाधीश मार्क शटलवर्थ ह्याच्या प्रोत्साहनातून आणि त्याच्या कॅनोनिकल लिमिटेड ह्या कंपनीच्या प्रायोजनातून उबुंटुचा विकास केला गेला आहे. स्थापना करण्यास सोपी, वापरण्यास सोपी आणि नियमित निघणाऱ्या आवृत्त्या अशी उबुंटूची वैशिष्ट्ये आहेत. ही संगणकप्रणाली मोफ़त असून, त्यात जीनोम हे ठिय्या वातावरण वापरले गेले आहे. याशिवाय के डेस्कटॉप मॅनेजर वापरून कुबुंटु, मुलांच्या शैक्षणिक प्रगतीसाठी एडुबुंटु, हलकाफुलका एक्ससीएफई विंडो मॅनेजर वापरणारा क्सुबुंटु अशी उबुंटुची अनेक भावंडे आहेत.

उबुंटुचे नामकरण हे दक्षिण आफ्रिकेतील एका कल्पनेवरून करण्यात आले आहे. "इतरांप्रती मानवता" असे ह्या कल्पनेचे ढोबळ वर्णन करता येईल. "आपण आहोत ते इतरांमुळे आहोत" अथवा "आपण सगळे जसे आहोत तसाच मी आहे." अशीही ह्या कल्पनेची काही विवेचने सुचवण्यात आली आहेत.
उबुंटू पॅकेजेस

उबुंटूमध्ये असलेली सॉफ्टवेर पॅकेजेस चार मुख्य गटांमध्ये विभागलेली आहेत. हे गट पुढीलप्रमाणे आहेत.
* मुख्य (main): ह्या गटात उबुंटू टीमकडून सहाय्य दिली जाणारी व पूर्णपणे मुक्त असलेली सॉफ्टवेर पॅकेजेस अंतर्भूत केलेली आहेत
* निर्बंधित (restricted): ह्या गटात उबुंटू टीमकडून सहाय्य दिली जाणारी परंतु पूर्णपणे मुक्त नसलेली सॉफ्टवेर पॅकेजेस अंतर्भूत केलेली आहेत. या पॅकेजेस संदर्भातील सर्वच समस्या उबुंटू टीम दुरुस्त करू शकत नसली तरी त्या त्या पॅकेजच्या संपादकांकडे उबुंटू टीम समस्या दुरुस्तीला पाठवण्याचे काम करते.
* वैश्विक (universe): ह्या गटात उबुंटू टीमकडून सहाय्य दिल्या न जाणाऱ्या मुक्त स्रोत सॉफ्टवेर पॅकेजेसचा समावेश होतो.
* बहुवैश्विक (multiverse): ह्या गटात उबुंटू टीमकडून सहाय्य दिल्या न जाणाऱ्या आणि मुक्त किंवा ओपन सोर्सचा परवाना नसलेल्या सॉफ्टवेरचा समावेश होतो.
Code
इतर लिनक्स प्रणाली

* आग ऑपरेटिंग सिस्टिम ( भारतीय ऑपरेटिंग सिस्टिम )
* सुसी लिनक्स
* फेडोरा लिनक्स
* साबायॉन लिनक्स
* डॅम स्मॉल लिनक्स
* मेंफिस लिनक्स
* पीसीलिनक्सओएस
संकेतस्थळे

* अधिकृत संकेतस्थळ :उबुंटू.कॉम


वर्ग:लिनक्स
वर्ग:संगणक कार्यप्रणाली
ऑक्टोबर १७

ठळक घटना आणि घडामोडी

सतरावे शतक

* १६६२ - इंग्लंडचा राजा चार्ल्स दुसऱ्याने डंकर्क फ्रांसला ४०,००० पाउंडला विकले.
अठरावे शतक

* १७८१ - अमेरिकन क्रांती-यॉर्कटाउनची लढाई - जनरल चार्ल्स कॉर्नवॉलिसने खंडीय सेनेसमोर शरणागती पत्करली.
एकोणिसावे शतक

* १८०० - इंग्लंडने कुरासावोची वसाहत नेदरलॅंड्सकडून घेतली.
* १८०६ - हैतीच्या सम्राट जाक पहिल्याची हत्या.
विसावे शतक

* १९३१ - माफिया डॉन अल कॅपोनला आयकर बुडवल्याबद्दल शिक्षा.
* १९३३ - अल्बर्ट आइनस्टाइन जर्मनीतून पळून अमेरिकेत आला.
* १९५६ - जगातील पहिले अणुउर्जा केंद्र एलिझाबेथ दुसरीने इंग्लंडच्या कुंब्रिया प्रांतातील सेलाफील्ड येथे सुरू केले.
* १९७३ - सिरीयाविरुद्ध इस्रायलला मदत केल्याबद्दल ओपेकने पाश्चात्य देशांना खनिज तेल विकणे बंद केले.
* १९८९ - लोमो प्रियेता भूकंप - सान फ्रांसिस्को जवळ रिश्टर मापनपद्धतीनुसार ७.१ तीव्रतेचा भूकंप. ५७ ठार.
* १९९८ - जेसी, नायजेरिया येथे पेट्रोलवाहिकेतून गळणाऱ्या पेट्रोलचा विस्फोट. हे पेट्रोल गोळा करणाऱ्यांपैकी १,२०० ठार.
एकविसावे शतक

* २००३ - ताइपेइ १०१ या इमारतीच्या १०१व्या मजल्यावर कळस चढवण्यात आला. याबरोबरच ही इमारत कुआलालंपुरमधील पेट्रोनास टॉवरपेक्षा व जगातील सगळ्यात उंच इमारत झाली.
* २००३ - भारतात तृतीयपंथी व्यक्तींनी जिती जितायी पॉलिटिक्स हा आपला स्वतःचा राजकीय पक्ष सुरू केला.
* २००६ - अमेरिकेची वस्ती ३० कोटीला पोचल्याचा अंदाज.
जन्म

* १८१७ - सर सय्यद अहमद खान, भारतीय शिक्षणतज्ञ आणि समाजसुधारक.
* १८६९ - भास्करबुवा बखले, हिंदुस्तानी गायक-संगीतकार, बालगंधर्व व मास्टर कृष्णराव यांचे गुरू.
* १८७८ - बार्लो कार्कीक, ऑस्ट्रेलियन क्रिकेट खेळाडू.
* १८९० - रॉय किल्नर, इंग्लिश क्रिकेट खेळाडू.
* १८९२ - नारायणराव बोरावके, पहिले मराठी साखर कारखानदार.
* १९१२ - पोप जॉन पॉल पहिला.
* १९१४ - जेरी सीगेल, अमेरिकन चित्रकथाकार, सुपरमॅन या व्यक्तिमत्त्वाचा सहनिर्माता.
* १९१५ - आर्थर मिलर, अमेरिकन नाटककार.
* १९१७ - मार्टिन डोनेली, न्यू झीलंडचा क्रिकेट खेळाडू.
* १९१९ - रिटा हेवर्थ, अमेरिकन अभिनेत्री.
* १९३१ - एस.सी. जमीर, चार वेळा नागालँडचे मुख्यमंत्री राहिलेले भारतीय राष्ट्रीय काँग्रेस पक्षातील राजकारणी
* १९३५ - ऍलन ब्राउन, इंग्लिश क्रिकेट खेळाडू.
* १९५५ - स्मिता पाटील, पद्मश्री पुरस्कार विजेती भारतीय चित्रपट अभिनेत्री.
* १९६२ - माइक जज, अमेरिकन चित्रकथाकार, व्यंगचित्रकार.
* १९६५ - अरविंद डि सिल्व्हा, श्रीलंकेचा क्रिकेट खेळाडू.
* १९७० - अनिल कुंबळे, भारतीय क्रिकेट खेळाडू.
* १९७२ - एमिनेम, अमेरिकन रॅप गायक.
मृत्यू

* ५३२ - पोप बोनिफेस दुसरा.
* १८८२ - दादोबा पांडुरंग तर्खडकर, इंग्रजी-मराठी व्याकरणकार आणि धर्मसुधारक.
* १८८७ - गुस्ताव कर्चॉफ, जर्मन भौतिकशास्त्रज्ञ.
* १९५८ - चार्ली टाउनसेन्ड, इंग्लिश क्रिकेट खेळाडू.
* १९६७ - फू-यी, शेवटचा चिनी सम्राट.
* १९८१ - कन्नदासन, साहित्य अकादमी पुरस्कार विजेते तमिळ कवी आणि गीतकार
प्रतिवार्षिक पालन

* जागतिक गरिबी निर्मूलन दिन.
बाह्य दुवे

----
ऑक्टोबर १५ - ऑक्टोबर १६ - ऑक्टोबर १७ - ऑक्टोबर १८ - ऑक्टोबर १९ - ऑक्टोबर महिना
मार्टिन डोनेली

मार्टिन पॅटर्सन डोनेली (इंग्लिश: Martin Paterson Donnelly ;) (ऑक्टोबर १७, इ.स. १९१७ - ऑक्टोबर २२, इ.स. १९९९) हा न्यू झीलंड क्रिकेट संघातील व इंग्लिश रग्बी युनियन संघातील खेळाडू होता. न्यू झीलंड क्रिकेट संघाकडून आंतरराष्ट्रीय कसोटी सामने खेळलेला डोनेली डाव्या हाताने फलंदाजी करत असे. त्याने इ.स. १९३७ ते इ.स. १९४९ सालांदरम्यान ७ आंतरराष्ट्रीय कसोटी सामन्यांतून ५२.९० धावांच्या सरासरीने ५८२ धावा केल्या.
बाह्य दुवे

*


वर्ग:न्यू झीलंडचे क्रिकेट खेळाडू
वर्ग:इ.स. १९१७ मधील जन्म
वर्ग:इ.स. १९९९ मधील मृत्यू
वर्ग:पुरुष चरित्रलेख
अरविंद डि सिल्व्हा

thumb|300px|अरविंद डि सिल्व्हा (1996)
अरविंद डि सिल्व्हा (; , कोलंबो) हा एक निवृत्त श्रीलंकन क्रिकेट खेळाडू आहे. डि सिल्व्हा आजवरच्या सर्वोत्तम श्रीलंकन फलंदाजांपैकी एक मानला जातो. आपल्या कारकीर्दीमध्ये त्याने ९३ कसोटी सामन्यांमध्ये ६,३६१ धावा व २९ बळी तर ३०८ एकदिवसीय सामन्यांमध्ये ९,२८४ धावा व १०६ बळी नोंदवले. १९९६ क्रिकेट विश्वचषकाच्या अंतिम सामन्यामध्ये डि सिल्व्हाने तीन बळी घेऊन व १०७ धावा काढून श्रीलंकेच्या विजयाला मोठा हातभार लावला. त्याला अंतिम सामन्याचा सामनावीर ठरवण्यात आले होते.
बाह्य दुवे

*


वर्ग:श्रीलंकेचे क्रिकेट खेळाडू
वर्ग:पुरुष चरित्रलेख
बार्लो कार्कीक

विल्यम बार्लो कार्कीक (इंग्लिश: William Barlow Carkeek) (ऑक्टोबर १७, इ.स. १८७८ - फेब्रुवारी २०, इ.स. १९३७) हा ऑस्ट्रेलियाच्या पुरुष क्रिकेट संघाकडून खेळलेला खेळाडू होता. संघामध्ये यष्टिरक्षकाची भूमिका बजावणारा कार्कीक डाव्या हाताने फलंदाजीही करत असे.
बाह्य दुवे

* क्रिकइन्फो.कॉम - प्रोफाइल (इंग्लिश मजकूर)


वर्ग:ऑस्ट्रेलियाचे क्रिकेट खेळाडू
वर्ग:ऑस्ट्रेलियाचे कसोटी क्रिकेट खेळाडू
वर्ग:पुरुष चरित्रलेख
कात्सुरा तारो

thumb|right|कात्सुरा तारो
राजपुत्र कात्सुरा तारो (४ जानेवारी १८४८ - मृत्यू:१० ऑक्टोबर १९१३) हे जपानच्या शाही सेनेत जनरल या पदावर होते. ते एक राजकारणीही होते.नंतर त्यांनी सर्वाधिक काळ म्हणजे ३ सत्रात पंतप्रधान म्हणून जपानमध्ये आपली सेवा दिली.

त्यांचा जन्म हगी येथील एका समुराई कुटुंबात झाला.तरुण असतांनाच त्यांनी विविध चळवळीत तसेच विविध युद्धात भाग घेतला.


तारो, कात्सुरा
वर्ग:इ.स. १८४८ मधील जन्म
वर्ग:इ.स. १९१३ मधील मृत्यू
वर्ग:लाल दुवे असणारे लेख
वर्ग:पुरुष चरित्रलेख
सिरिमावो बंडारनायके

thumb|200px|right|सिरिमावो भंडारनायके

सिरिमावो रतवट्टे डायस बंडारनायके (सिंहला: සිරිමාවෝ බණ්ඩාරනායක ; तमिळ: சிறிமாவோ பண்டாரநாயக்கா ; रोमन लिपी: Sirimavo Ratwatte Dias Bandaranaike ;) (एप्रिल १७, इ.स. १९१६ - ऑक्टोबर १०, इ.स. २०००) ही श्रीलंकेतील एक राजकारणी होती. ती इ.स. १९६०-६५, इ.स. १९७०-७७ व इ.स. १९९४-२००० सालांदरम्यान तीनदा श्रीलंकेच्या पंतप्रधानपदी आरूढ होती. तसेच तिने श्रीलंका फ्रीडम पार्टी या पक्षाचे नेतृत्वदेखील दीर्घकाळ केले.

ती श्रीलंकेचा माजी पंतप्रधान सॉलोमन वेस्ट रिजवे भंडारनायके याची पत्नी होती. श्रीलंकेची तिसरी राष्ट्राध्यक्ष चंद्रिका कुमारतुंगा व माजी कॅबिनेट मंत्री अनुरा भंडारनायके ही तिची मुले होती.
बाह्य दुवे

*


वर्ग:श्रीलंकेचे पंतप्रधान
वर्ग:श्रीलंकन बौद्ध
वर्ग:इ.स. १९१६ मधील जन्म
वर्ग:इ.स. २००० मधील मृत्यू
वर्ग:स्त्री चरित्रलेख
मिल्टन ओबोटे

अपोलो मिल्टन ओबोटे (२८ डिसेंबर, १९२४ - १० ऑक्टोबर, २००५) हा युगांडाचा राजकारणी आणि क्रांतिकारी होता. याने युगांडाच्या स्वांतंत्र्यचळवळीत महत्त्वाचा भाग घेतला होता. स्वातंत्र्योत्तर काळात ओबोटे १९६२-६६ दरम्यान पंतप्रधानपदी आणि १९६६-७१ दरम्यान राष्ट्राध्यक्षपदी होता. १९७१मध्ये इदी अमीनचे घडवून आणलेल्या सशस्त्र क्रांतीमध्ये ओबोटेला पदच्युत करण्यात आले. १९७९मध्ये अमीनच्या सत्तात्यागानंतर १९८०-८५ काळात ओबोटे परत युगांडाचा राष्ट्राध्यक्ष होता.


वर्ग:युगांडाचे राष्ट्राध्यक्ष
वर्ग:युगांडाचे पंतप्रधान
वर्ग:इ.स. १९२४ मधील जन्म
वर्ग:इ.स. २००५ मधील मृत्यू
वर्ग:पुरुष चरित्रलेख
अन्वर अल सादात

thumb|right|
मुहम्मद अन्वर अल सादात (मराठी लेखनभेद: मुहम्मद अन्वर एल सादात ; अरबी: محمد أنورالسادات , मुहम्मद अन्वर अस्-सादात ; ) (डिसेंबर २५, इ.स. १९१८ - ऑक्टोबर ६, इ.स. १९८१) हा इजिप्ताचा तिसरा राष्ट्राध्यक्ष होता. ऑक्टोबर १५, इ.स. १९७०पासून इजिप्ती सैन्यातील मूलतत्त्ववादी घटकांकडून हत्या होईपर्यंत सादात राष्ट्राध्यक्षपदी आरूढ होता.
बाह्य दुवे

*
* याच्या हत्येचे चलचित्रण (इंग्लिश मजकूर)


वर्ग:इजिप्तचे राष्ट्राध्यक्ष
वर्ग:इ.स. १९१८ मधील जन्म
वर्ग:इ.स. १९८१ मधील मृत्यू
वर्ग:हत्या झालेले राजकारणी
वर्ग:प्रेसिडेन्शियल मेडल ऑफ फ्रीडम विजेते
वर्ग:पुरुष चरित्रलेख
रदरफोर्ड बी. हेस

रदरफोर्ड बर्चर्ड हेस (इंग्लिश: Rutherford Birchard Hayes) (४ ऑक्टोबर, इ.स. १८२२ - १७ जानेवारी, इ.स. १८९३) हा अमेरिकेचा १९वा राष्ट्राध्यक्ष होता. याने ४ मार्च, इ.स. १८७७ ते ४ मार्च, इ.स. १८८१ या कालखंडात राष्ट्राध्यक्षपदाची धुरा सांभाळली. याच्या अध्यक्षीय कारकिर्दीत अमेरिकेच्या पुनर्बांधणीची प्रक्रिया पुरी होऊन अमेरिका दुसऱ्या औद्योगिक क्रांतीत प्रवेशली. त्याच्या प्रयत्नांमुळे त्याच्या अध्यक्षीय कार्यकाळात अमेरिकेच्या मुलकी सेवांमध्ये काही मूलभूत सुधारणा घडून आल्या.
अध्यक्षपदावर निवडून येण्याअगोदर हेस ओहायोत लोअर सॅंडस्की (आताचे फ्रीमॉंट) येथे वकिली करत असे. इ.स. १८५८ त्व इ.स. १९६१ या काळात तो सिनसिनाटीचा नगर-सॉलिसिटर होता. अमेरिकन यादवी युद्धास आरंभ होताच राजकीय व वकिली कारकीर्द सोडून हेस उत्तरेकडील संस्थानांच्या युनियन सैन्यात भरती झाला. यादवी युद्धात पाच वेळा जखमी झाला असला, तरी त्याने मोठा पराक्रम गाजवत मेजर जनरल पदापर्यंत बढती मिळवली. यादवी युद्धानंतर इ.स. १८६५ ते इ.स. १८६७ या काळात तो रिपब्लिकन पक्षातर्फे अमेरिकन प्रतिनिधिगृहात निवडून गेला. इ.स. १८६७ साली प्रतिनिधिगॄहातील सदस्यत्व सोडून तो ओहायोच्या गव्हर्नरपदाच्या निवडणुकीस उभा राहिला व इ.स. १८६७ साली पहिल्यांदा, तर इ.स. १८७१ साली दुसऱ्यांदा, अश्या दोन कार्यकाळांसाठी गव्हर्नरपदी बसला. गव्हर्नरपदाचा दुसरा कार्यकाळ संपल्यावर त्याने पुन्हा काही काळ वकिली केली. परंतु इ.स. १८७५ साली राजकारणात पुन्हा प्रवेश करत तिसऱ्यांदा ओहायोचा गव्हर्नर बनला.
बाह्य दुवे

*
*
*


वर्ग:अमेरिकेचे राष्ट्राध्यक्ष
वर्ग:इ.स. १८९३ मधील मृत्यू
वर्ग:इ.स. १८२२ मधील जन्म
वर्ग:रिपब्लिकन पक्ष (अमेरिका) मधील राजकारणी
वर्ग:अमेरिकेच्या प्रतिनिधीगृहाचे सदस्य
वर्ग:ओहायोचे गव्हर्नर
वर्ग:लाल दुवे असणारे लेख
वर्ग:पुरुष चरित्रलेख
वॉरेन हार्डिंग

thumb|right|250px|
वॉरेन जी. हार्डिंग (मराठी लेखनभेद: वॉरन जी. हार्डिंग; इंग्लिश: Warren Gamaliel Harding) (२ नोव्हेंबर, इ.स. १८६५ - २ ऑगस्ट, इ.स. १९२३) हा अमेरिकेचा २९वा राष्ट्राध्यक्ष होता. याने ४ मार्च, इ.स. १९२१ ते २ ऑगस्ट, इ.स. १९२३ या कालखंडात राष्ट्राध्यक्षपदाची सूत्रे सांभाळली. अध्यक्षपदाअगोदर हा इ.स. १९०३ ते इ.स. १९०५ या कालखंडात ओहायोचा २८वा लेफ्टनंट गव्हर्नर होता, तर इ.स. १९१५ ते इ.स. १९२१ या कालखंडात याने अमेरिकेची सेनेट सभागृहात ओहायोचो प्रतिनिधित्व केले. इ.स. १८९९ ते इ.स. १९०३ या काळात हा ओहायो विधिमंडळाच्या संस्थानी सेनेटेचा निर्वाचित सदस्य होता.

पेशाने वृत्तपत्र-प्रकाशक असलेला हार्डिंग रिपब्लिकन पक्षाचा सदस्य होता. पेशाने वृत्तपत्र-प्रकाशक असलेला व अमेरिकन सेनेटेचे सदस्यत्व चालू असताना अमेरिकेच्या अध्यक्षपदी निवडला गेलेला तो पहिला व्यक्ती ठरला.

पहिल्या महायुद्धाच्या अखेरीस जर्मनी व ऑस्ट्रियासोबत अमेरिकेने केलेल्या दोन निरनिराळ्या तहांवर त्याने सही केली. महायुद्धोत्तर काळात आंतरराष्ट्रीय तंट्यांची परिस्थिति हाताळण्यासाठी लीग ऑफ नेशन्स स्थापण्यात हार्डिंग प्रशासनाने पुढाकार घेतला.

ऑगस्ट, इ.स. १९२३मध्ये अलास्क्याहून परतत असताना कॅलिफोर्नियात सान फ्रान्सिस्को येथे हार्डिंग याचा अनपेक्षित मृत्यू झाला.
बाह्य दुवे

*
*
*


वर्ग:अमेरिकेचे राष्ट्राध्यक्ष
वर्ग:इ.स. १८६५ मधील जन्म
वर्ग:इ.स. १९२३ मधील मृत्यू
वर्ग:रिपब्लिकन पक्ष (अमेरिका) मधील राजकारणी
वर्ग:अमेरिकेचे सेनेटर
वर्ग:पुरुष चरित्रलेख
मकारियोस तिसरा

मकारियोस तिसरा (ग्रीकःΜακάριος Γ) (ऑगस्ट १३, इ.स. १९१३ - ऑगस्ट ३, इ.स. १९७७) हा सायप्रॉइट ऑर्थोडॉक्स चर्चचा आर्चबिशप व प्रायमेट (इ.स. १९५०-इ.स. १९७७) होता. हा सायप्रसच्या प्रजासत्ताकचा पहिला (इ.स. १९६०-इ.स. १९७४) व चौथा (इ.स. १९७४-इ.स. १९७७) राष्ट्राध्यक्षही होता.

याचे मूळ नाव मिहाइल क्रिस्तोदूलू मूस्कोस (ग्रीकःΜιχαήλ Χριστοδούλου Μούσκος) असे होते.


वर्ग:सायप्रसचे राष्ट्राध्यक्ष
वर्ग:इ.स. १९१३ मधील जन्म
वर्ग:इ.स. १९७७ मधील मृत्यू